b'\n_START_ARTICLE_\nNed Block\n_START_PARAGRAPH_\nNed Joel Block (s\xc3\xbcndinud 1942) on juudi p\xc3\xa4ritolu USA filosoof, kes t\xc3\xb6\xc3\xb6tab vaimufilosoofia alal. Tema t\xc3\xa4htsamad t\xc3\xb6\xc3\xb6d puudutavad teadvust ja tunnetusteadust. _NEWLINE_Ta sai doktorikraadi Harvardi \xc3\x9clikoolist Hilary Putnami juhendamisel. Ta oli pikka aega Massachusettsi Tehnoloogiainstituudi filosoofiaprofessor. Praegu \xc3\xb5petab ta New Yorgi \xc3\x9clikoolis.\n_START_SECTION_\nFunktsionalismi kriitika\n_START_PARAGRAPH_\nBlock on kritiseerinud funktsionalismi, v\xc3\xa4ites, et s\xc3\xbcsteem, millel on samad funktsionaalsed seisundid nagu inimesel, ei pruugi olla teadvusega.\n_START_SECTION_\nFenomeniline teadvus ja ligip\xc3\xa4\xc3\xa4suteadvus\n_START_PARAGRAPH_\nBlock tegi eristuse fenomenilise teadvuse ja ligip\xc3\xa4\xc3\xa4suteadvuse vahel: fenomeniline teadvus koosneb subjektiivsest kogemusest ja tunnetest; ligip\xc3\xa4\xc3\xa4suteadvus koosneb tunnetuss\xc3\xbcsteemis globaalselt saadaolevas informatsioonis arutlemise, k\xc3\xb5ne ja k\xc3\xb5rgetasandilise tegevusejuhtimise tarbeks. Ta on v\xc3\xa4itnud, et inimesel ei pruugi fenomeniline teadvus alati ligip\xc3\xa4\xc3\xa4suteadvusega kokku langeda.\n_START_SECTION_\nIsiklikku\n_START_PARAGRAPH_\nNed Block on abielus arengups\xc3\xbchholoog Susan Careyga.'